AlexejDobrolubov/national_council_slovak_2010 huggingface dataset:
3. schôdza NR SR - 4.deň - A. dopoludnia
Dátum: 2023-11-21
Poslanec: Farkašovský, Karol (SNS)
Druh vystúpenia: Vystúpenie s faktickou poznámkou

80. Ďakujem pekne za slovo. Vágny, bezobsažný, škodlivý, dokonca katastrofický a podobné prívlastky tu už počúvame v podstate týždeň na margo programového vyhlásenia vlády. Ja plne chápem opozíciu, ktorej po voľbách došla para a upadla do letargie a museli ju prebudiť novinári svojou kritikou, potom sa zmohla na chabý pokus odvolať ministra vnútra, ktorý ešte ani v podstate nebol vymenovaný za ministra vnútra, takže skončilo to politickým faux pas, alebo ľudovo povedané trapasom. Až potom prišiel dokument - programové vyhlásenie vlády - dôležitý dokument, pri ktorom sa kolegovia z opozície mohli naplno prezentovať a producírovať pred svojimi voličmi. Ja vnímam kritiku ako legitímny nástroj opozície, ale kritika, ak by mala byť účelná alebo teda rozumná, musí byť konštruktívna. Kritizovať len preto, aby som kritizoval, to je politicky veľmi ploché a intelektuálne vágne, prázdne. Programové vyhlásenie vlády je vážny dokument nielen pre vládu, ale aj pre celú krajinu. A nepripravujú ho ľudia, aktivisti z ulice, ale kvalifikovaní odborníci. A myslím si, že takýto materiál si treba vážiť a postaviť sa k nemu konštruktívnou kritikou. Ale chcel by som ešte poukázať na jednu odvekú múdrosť našich predkov, ktorí stále tvrdili, že v každom zlom, v každom zlom býva vždy aspoň štipka dobrého . Ale na túto odvekú múdrosť našich predkov kolegovia v opozícii zrejme ešte nedorástli. Ďakujem.
19. schôdza NR SR - 14.deň - B. popoludni
Dátum: 2024-10-03
Poslanec: Ferenčák, Ján (SMER - SD)
Druh vystúpenia: Vystúpenie s faktickou poznámkou

58. Vážený pán predsedajúci, vážené kolegyne, vážení kolegovia, ako predseda výboru pre európske záležitosti vítam predloženie tohto návrhu, pretože parlamentná demokracia má v Národnej rade Slovenskej republiky dlhú a úspešnú tradíciu. Som presvedčený, že patrí k jedným z významných faktorov v procese formovania európskej a zahraničnej politiky Slovenskej republiky. Je nespochybniteľné, že parlamentná diplomacia, hoci je často prehliadaná, predstavuje v súčasnosti kľúčový nástroj modernej politiky a medzinárodných vzťahov ako takých. Dvojstranné parlamentné skupiny priateľstva predstavujú unikátny nástroj medziparlamentnej spolupráce. Sú to neformálne zoskupenia členov národných parlamentov, ktoré spájajú zástupcov rôznych národných štátov alebo skupín štátov, a to na základe spoločných záujmov, preferencií a najmä priateľských vzťahov. Verím, že investícia do týchto vzťahov sa nám vráti v podobe silnejších medzinárodných partnerstiev a lepšej budúcnosti pre našu krajinu Slovenskú republiku. Parlamentné skupiny priateľstva nám výrazne pomôžu presadzovať suverénnu, aktívnu zahraničnú politiku a chrániť slovenské národnoštátne záujmy v kontexte aktuálnych regionálnych európskych a globálnych hrozieb a výziev, akými sú napríklad vojenské konflikty, nelegálna migrácia alebo terorizmus. Za kľúčové považujem práve rozvíjanie parlamentných vzťahov s členskými štátmi Európskej únie a medziparlamentnú spoluprácu v Európskej únii ako takú, keďže členstvo Slovenskej republiky je nenahraditeľné a pre Slovensko je Európska únia naším životným priestorom. Medzi základné ciele tejto spolupráce patrí najmä podporovať výmenu informácií a osvedčených pracovných postupov medzi národnými parlamentmi členských štátov a Európskym parlamentom. Z pozície predsedu Výboru Národnej rady Slovenskej republiky pre európske záležitosti odporúčam všetkým vyjadriť súhlas s predloženým návrhom na vytvorenie skupín priateľstva v rámci slovenskej skupiny Medziparlamentnej únie, o to viac, že na rôznych stretnutiach diplomatických práve kolegovia, ktorí budú zastupovať tieto medziparlamentné skupiny priateľstva, by mali byť neoddeliteľnou súčasťou týchto stretnutí a budovať vzťahy do budúcna v rámci parlamentami Európskej únie. Ďakujem vám za pozornosť a teším sa, že bude tento materiál podporený. Ďakujem.
19. schôdza NR SR - 6.deň - A. dopoludnia
Dátum: 2024-09-19
Poslanec: Ferenčák, Ján (SMER - SD)
Druh vystúpenia: Vystúpenie s faktickou poznámkou

70. Ďakujem. Zachytil som v diskusii, že všetci sa rozprávate len o súkromných spoločnostiach, ktoré rozvíjajú cestovný ruch. Musím vám všetkým pripomenúť, že aj mestá, obce sú významnými hráčmi pri rozvoji cestovného ruchu. A to nielen, máme mestá, ktoré patria do UNESCO, ale sú aj mestá, ktoré sú ako pamiatkové rezervácie, a práve Kežmarok patrí medzi také centrá, tí, čo prídu do Vysokých Tatier, tak potom nielen trávia v horách celý čas, ale hľadajú, kde môžu stráviť tých pár chvíľ ešte alebo pri zlom počasí aj práve v týchto možno v spišských mestách. My doteraz sme nemali nástroj, ktorým by sme vedeli rozvíjať tieto naše centrá, a tým myslím naše obce a mestá, a práve fond, ktorý kritizujete, sa môže stať týmto nástrojom, kde my vidíme veľký potenciál rozvoja práve aj týchto miest. Preto ma zaráža, že len sa upriamujete na súkromné spoločnosti ako jediné, ktoré dokážu rozvíjať cestovný ruch. A to nie je len podpora rôznych akcií, ale hovorím aj o obnove rôznych pamiatok alebo výstavbe nových, nových pamiatok, ktoré by boli lákadlom pre turizmus. To, či a ako je financovaná správna rada, ja, podľa mňa je to zúženie celého významu tohto fondu, len na to, že niekto bude v správnej rade bude rozhodovať. A možno moja otázka je, alebo zistenie, že ako fungoval Fond na podporu umenia alebo iné fondy, ktoré všetci ste tak velebili, a sú dobré, pretože pomáhajú rozvoju, práve tomu, na čo sú určené, čiže ak hovoríme o podpore cez fondové... (Prerušenie vystúpenia časomerom.)
20. schôdza NR SR - 1.deň - B. popoludní
Dátum: 2024-09-12
Poslanec: Ferenčák, Ján (SMER - SD)
Druh vystúpenia: Vystúpenie s faktickou poznámkou

34. Ďakujem, pán predsedajúci. Ja sa tiež vrátim k pánovi Dubécimu, pretože som vypočul svoje meno a som bol až prekvapený o čom, o čom hovorí. Tak možno tiež pre usmernenie, pán Dubéci, vy ste pomiešal hrušky s jablkami, so všetkým. Uvaril ste z toho jeden veľký guláš a nikto nevie, o čom ste povedal. V prvom rade k tomu, ako ste tvrdil, že ako spoločník spoločnosti, aj keď ste vravel, že malá suma, 23-tisíc v priebehu od roku 2016 a tam bolo niekoľko rokov, ale už ste nepovedal čo. A to je veľmi dôležité, pretože vy niečo tvrdíte, ale v skutočnosti nepoviete účel alebo príčinu toho. Kdežto tu hovoríme u pána Šimečku o konkrétnom účele a príčine, že to je na prospech jeho rodiny, jeho vlastných príbuzných. A keď si prečítam použitie, tak je to úrad práce a sociálnych vecí a je to finančný príspevok na podporu vytvorenia pracovného miesta. Ak hovorím o novovytvorených pracovných miestach v okrese, kde je najväčšia nezamestnanosť a hovorím o sume príspevku na prvo-zamestnanie a ak dobre viete a poznáte trošku celý systém, tak je to príspevok, ktorý spolufinancuje a nie financuje pracovné miesto. Musíte udržať to pracovné miesto po nejakú dobu z vlastných zdrojov. Ale to môže len povedať človek, ktorý v živote nikomu nevytvoril pracovné miesto, ktorý nezamestnáva ľudí a ktorý nevie zabezpečiť tieto pracovné miesta. Sú to traja mladí ľudia, ktorí mali prvo-zamestnanie, dnes pracujú, sa umiestnili na trhu práce a veľmi rád komukoľvek pomôžem, ak budem môcť. Samozrejme, v rámci možností, ktoré sú. Takže poprosím aj účel si sledovať. Nie sú to rodinní príslušníci, nie sú to moji známi, nie sú to, sú to neznáme osoby, ktorým jednoducho keď človek pomôže, tak vy tu začnete hovoriť o ňom, ako keby tie peniaze použil na vlastné účely. Je to trošku rozdiel, nie je to nikto z rodiny, alebo... (Prerušenie vystúpenia časomerom.) (Potlesk.)
12. schôdza NR SR - 2.deň - A. dopoludnia
Dátum: 2024-04-17
Poslanec: Ferenčák, Ján (SMER - SD)
Druh vystúpenia: Vystúpenie s faktickou poznámkou

28. Ďakujem pekne, veľmi v krátkosti. K pánovi Štefunkovi, pán Štefunko, hovoríte posledných 13 rokov, ale vždy zabúdate, že posledných tri a pol roka tu vládlo matovičovské, hegerovské, ódorovské impérium. A to nám vypadlo vždy z tej hlavy a jednoducho vždy hovoríte o minulosti a toto vždy zabúdate. A to je záhadné, o tom vždy hovoríte. Je to cielené, samozrejme, vy to myslíte vážne, pretože chcete tu vzbudiť nejaký dojem, ale, prosím vás, vráťte sa do blízkej minulosti a nie do ďalekej minulosti a nastavte si zrkadlo. Pán Krúpa, počúvanie s porozumením, buď sa s tým človek narodí, alebo ho to naučia, nie sme tu na to, aby sme vás tu učili. Predpokladal som to, že už to ovládate, ale ak nie, tak možno sú na to kurzy, kde sa treba prihlásiť. Predpokladal som, že správu, ktorú máte všetci, ste si aj prečítali a nie je zmyslom vám ju tu citovať tak, ako je predložená, ale je to aj povinnosť poslanca naštudovať si materiály a nielen vo faktickej sa snažiť zaujať svojím vlastným šarmom alebo nešarmom ako takým. Ďakujem pánovi Valáškovi za konštruktívnu, konštruktívny prístup a sám dobre vie, že diplomacia musí byť vyvážená, nielen jednostranná a je veľmi dôležitá komunikácia, komunikácia, hľadanie kompromisov a o tom to je postavené, aby aj ako Slovensko sme mohli zohrávať dôležitú úlohu v spoločnom spoločenstve Európskej únie, a pochopil celý príspevok práve preto, že Slovenská republika tento rok oslavuje 20. výročie vstupu 1. mája, a preto som aj svoj vstup tomuto prispôsobil. Ďakujem.
12. schôdza NR SR - 1.deň - B. popoludní
Dátum: 2024-04-16
Poslanec: Ferenčák, Ján (SMER - SD)
Druh vystúpenia: Vystúpenie s faktickou poznámkou

243. Pán poslanec Majerský, ako aj župan potvrdil, že situácia je vážna aj na samosprávnych krajoch, nielen na mestách a obciach, a je dokonca taká vážna, že Prešovský samosprávny kraj odmieta platiť aj nájomné za školy, ktorých je sám zriaďovateľ. Takú situáciu máme aj u nás v Kežmarku, kde máme budovy, ktoré, kde chodia školy a kde je zriaďovateľ Prešovský samosprávny kraj a mesto Kežmarok vyčíslilo nájom, ktorý bol schválený zastupiteľstvom, a cez svojich poslancov v rámci mesta robia všetko pre to, aby kraj platil jedno euro. Takže aby sme boli jasní, tá situácia je taká vážna, že ani kraj nemá peniaze na to, aby zaplatil vlastným školám nájom pre žiakov, tam, kde chodia na svoju výučbu. Takže aby sme to brali všetci vážne.
12. schôdza NR SR - 1.deň - B. popoludní
Dátum: 2024-04-16
Poslanec: Ferenčák, Ján (SMER - SD)
Druh vystúpenia: Vystúpenie s faktickou poznámkou

223. Dovoľte, aby som sa tiež vyjadril. Pán Lackovič, ste spomínal pozitívne opatrenie iné, ja som ich tam videl mnoho a stačila jedna veta, ktorým ste to tam mohli vidieť, že do roku 2020 celá samospráva vedela tvoriť rezervné fondy. Rezervný fond vytvoríte len vtedy, keď máte prebytok zdrojov buď hlavne na bežnom účte a vtedy viete tvoriť kapitálové zdroje. Ste päť rokov v samospráve, základné počty vás nemusím učiť, to ste mal ovládať, neviem sa k tomu vyjadriť. Tým bolo povedané všetko, nemusím tu vyťahovať nejaké opatrenia. Čo sa týka pána Štefunka, pán Štefunko, pozrite, ja som pána Lackoviča nevidel, nepočul doteraz, kým si tu nesadol. A v samospráve pôsobím už tretí, tretie volebné obdobie ako primátor a predtým som bol aj poslanec a som aj na vyššom celku a tak ďalej. Ak boli kritické chvíle, ja som ho nepočul, že by jedno slovo povedal. Na margo prijatých opatrení. Ja som tu stál a som toto stále týmto matovičovsko-hegerovským, ešte aj Ódorovi som to hovoril, aby to nekonali, lebo spôsobia také rany, samosprávy, že z nich sa budeme veľmi ťažko vylizovať. Ale teraz sa postaví a mudruje, že čo všetko treba spraviť, lebo ´päť mesiacov ste tu, vy ste to mali vyriešiť´. Nie. My to budeme ešte ďalšie tri a pol roka hasiť, to, čo tu narobili títo pred nami tri a pol roka. A je základ. A nikto nehovorí, že toto opatrenie je systémové. Toto je hasenie problémov urgentné. A k pánovi Hargašovi, no ťažko sa vyjadriť, či úradnícka vláda, dnes je pán Ódor u vás. On bol vždy. A teraz tváriť sa, že neexistuje alebo že nepatril, tak to tiež, myslím, asi sme už prekonali a má jasnú značku Progresívneho Slovenska. Ďakujem.
12. schôdza NR SR - 1.deň - B. popoludní
Dátum: 2024-04-16
Poslanec: Ferenčák, Ján (SMER - SD)
Druh vystúpenia: Vystúpenie s faktickou poznámkou

203. Vážený pán predsedajúci, počul som z vystúpenia kolegu minimálne desaťkrát ´My v Progresívnom Slovensku ako chceme vylepšiť stav a čo si predstavujeme´. Ale vy sa tvárite, ako keby ste neexistovali a teraz ste sa tu objavili a máte recept na všetky problémy, ktoré sú na Slovensku a najlepšie viete, čo s nimi. Tak ja sa vás chcem spýtať a kde ste boli doteraz? Pretože sám ste povedal, že dva roky dožadujete financovanie samosprávy, dva roky. Vy ste bol ešte aj starosta a minimálne pol roka tu vládla Ódorova vláda. A prečo ste nevyriešili tie problémy počas Ódorovej vlády, keď ste vedeli, ako na to, aké problémy treba vyriešiť, tak prečo ste s nimi neprišiel? Tá vláda tu mohla konať! Mohla vyriešiť všetky tieto problémy, na ktoré ste teraz poukazoval. A prečo to neurobila? A dokonca urobila to, že samosprávam zobrala peniaze a nedofinancovala, lebo my sme tú požiadavku mali a posúdili, že to netreba. Tak a teraz sa postavíte a nám tu hovoríte, čo treba všetko robiť, päť mesiacov je táto vláda a prečo to nezmenila, to, čo všetci tí predtým to nespravili. A tých tri a pol roka hegerovsko-matovičovskej vlády to bol raj na zemi pre samosprávu, veď to je sedem rán, však oni nás zlikvidovali. Ešte pol roka táto vláda by tu fungovala, tak samospráva je na kolenách a všetci tí, ktorí tu nie sú, lebo zmizli, lebo vedia, že oni to spôsobili, tak sa radšej ani neprihlasujú a nechali vás, aby ste tam dávali faktické poznámky a sa hlásili do rozpravy. Toto je jediný zákon, ktorý aspoň ako tak pomôže samospráve prežiť tento rok, kým sa nenapravia tie chyby, ktoré ste tu nastvárali!
12. schôdza NR SR - 1.deň - B. popoludní
Dátum: 2024-04-16
Poslanec: Ferenčák, Ján (SMER - SD)
Druh vystúpenia: Vystúpenie s faktickou poznámkou

99. Niektorí pochopili, niektorí nepochopia nikdy a niektorí sú takí aktívni, až si kopú do vlastných. A poslanec Lackovič z Progresívneho Slovenska útočil na pána Blcháča, on sa voči tomu ohradil, kde zvalil všetky problémy s financovaním miest a obcí, ktoré sú teraz v súčasnosti, na terajšiu vládu, ktorá je tam pár mesiacov, a zabudol, kto to všetko spôsobil za predchádzajúce tri a pol roka. Pán poslanec, ste bol aj starosta, tri a pol roka tu vládla vláda (reakcia z pléna) a pán Blcháč na to poukázal. Vládla tu vláda Matoviča, Hegera a Ódora. Spôsobili sedem rán samospráve a samospráva pre nich bola tá posledná, o ktorú sa zaujímali. Všetko čo nastvárali, dali na samosprávu, povedali: mestá a obce, však vy to zariadite od špárovania až po financovanie celej samosprávy. A potom sa vysmievajú tuná z parlamentu, kto-kde, ale že to spôsobili, to si nechcú priznať. A vy namiesto toho, aby ste podporil skrátené legislatívne konanie, tak namiesto toho urážate kolegu, ktorý sa tu ohradí, pretože to nie je pravda, a potom na záver poviete, že máte záujem o konštruktívny dialóg. Nejako som sa stratil v týchto vyjadreniach, pretože konštruktívny dialóg neznamená, že budem útočiť na niekoho, ale znamená, že poukážem, prečo je tu skrátené legislatívne konanie a uznám, že bez týchto peňazí mestá a obce neprežijú. To, že ešte tie zdroje tam, nie je dostatok, to vieme všetci, ale to už je ten údel, ktorý táto vláda dostala od predchádzajúcich vlád a sa snaží s ním vysporiadať. Ďakujem. (Potlesk.)
12. schôdza NR SR - 1.deň - B. popoludní
Dátum: 2024-04-16
Poslanec: Ferenčák, Ján (SMER - SD)
Druh vystúpenia: Vystúpenie s faktickou poznámkou

65. Ďakujem pekne, pán predsedajúci. Chcem oceniť vystúpenie pána Viskupiča, lebo bolo pragmatické, nebolo, bez urážok, nadávok ani útokov a nátlakov ako jeho predchádzajúci rečník. A jasne povedal, nepolitikárčite vo veciach, ktoré sú potrebné. A to, že samospráva potrebuje vykonávať svoje úlohy, je potrebné nie len pre štát, ale pre každého jedného občana. Tak, prosím vás, politiku odhoďme bokom a schváľme tento zákon. Ešte raz zdôrazňujem, tento zákon nevznikol, že je tu vláda, ktorá vládne pár mesiacov. Tento problém vznikol z vládnutia predchádzajúcej Matovičovo-hegerovskej aj Ódorovej vlády. Tak si to jednoducho uvedomte. Toto sú dôsledky. Uplatnil sa rodičovský bonus, nemáme cash flow. Ako mestá a obce potrebujeme jednorazovo vyplatiť to, čo bolo povedané, že bude vyplatené. Nerobte z toho politiku, ešte raz vás chcem požiadať, lebo tu to nie je na mieste. A obce a mestá sú základ spoločnosti, tak si to treba uvedomiť a nie táto práca tu v pléne a vykrikovanie jedného po druhom. Z toho sa obce a mestá nenajedia a občania nebudú mať zabezpečené služby. Tu je potrebné pomôcť a ísť ďalej. Ďakujem.
12. schôdza NR SR - 1.deň - B. popoludní
Dátum: 2024-04-16
Poslanec: Ferenčák, Ján (SMER - SD)
Druh vystúpenia: Vystúpenie s faktickou poznámkou

55. ... za tri a polročnej matovičovsko-hegerovskej, ale aj Ódorovej vlády si vyberá svoju daň a vyberá si daň v tom, že samosprávy nemajú zdroje, pretože aby štát mohol fungovať a boli postihnuté finančnou, zdravotnou krízou, energetickou krízou. A bolo tak isto schválené dvakrát zvyšovanie platov aj v minulom roku, predtým opäť zvyšovanie platov a zmienený rodinný balíček spôsobil to, že akákoľvek hotovosť, ktorá bola k dispozícii, tak bola vyčerpaná na bežný chod. A teraz politikárčiť o tom, že či v skrátenom konaní je potrebné samosprávam tie zdroje dať, tak by som možno dvakrát zvážil, dvakrát krok späť a krok dopredu, pretože ani kolegu, aj keď bol v samospráve, som nezachytil, že by počas posledných rokov aspoň raz vystúpil a sa ohradil voči týmto opatreniam, ktoré boli prijímané, ale teraz vystúpi a hovorí, že prečo, prečo nekonáte. Potrebujeme tento zákon, aby samospráva prežila a vykonávala svoje bežné, bežné povinnosti a kompetencie, je ich viac ako 4-tisíc, tí, čo nevedia, a nie všetky z týchto kompetencií sú finančne dotované štátom, aj keď štát ich vyžaduje. Z toho pohľadu, áno, je potrebné sa venovať ako ďalej samospráve, je potrebné tie zdroje hľadať, ale budúci rok, ako viete, rodinný balíček končí a končia ďalšie opatrenia, ktoré spôsobujú práve tieto ujmy. A vždy čakáme, že bude aj zvýšený výber z daní fyzických osôb. Takže nie je potrebné politikárčiť, ale je potrebné konať. A ma mrzí, že tí, ktorí sa spolupodieľali na týchto opatreniach, tak teraz tu vystupujú a mudrujú a chcú nám hovoriť, čo treba spraviť a pritom oni sami tieto opatrenia prijímali a hlasovali za nich, aby samospráva bola v takom stave, v akom je teraz. A to je fakt. Ďakujem.
4. schôdza NR SR - 1.deň - B. popoludní
Dátum: 2023-11-23
Poslanec: Ferenčák, Ján (SMER - SD)
Druh vystúpenia: Vystúpenie s faktickou poznámkou

218. Vyčítate ministrovi vnútra Matúšovi Šutajovi Eštokovi, že začal riešiť migračnú krízu, riešiť problémy ľudí po zemetrasení a bezpečnosť štátu a spravodlivosť, ktorá tu nebola. Tak ja vám možno pripomeniem, a väčšina z vás tu bola, ako ste začali vy. V prvom rade prvé vystúpenia boli o tom, že máme len tíško sedieť a šúchať nohami, kým po nás nepríde NAKA. Potom to začalo ďalším povinným špárovaním všetkých ľudí, druhé SNP, v maskáčoch ste tam stáli. Nie každý, nie týždeň, každý týždeň to bola povinnosť starostom, primátorom ste sa vyhrážali trestnoprávnymi dôsledkami, pokutami 50-tisíc a povinnosťou, že jednoducho musia, nakúpili ste testy cez svoje firmičky a poďme na to, každý týždeň nech to ide. Po tomto išlo povinné očkovanie, opäť Sputnik a jeho celá genéza s vyhodením, so všetkým, kto za to bude niesť dôsledky? Prvý lockdown, na to boli policajti super, ale na stráženie hraníc, to dnes nie je, pretože to už sa nenosí. Boli to doslova hry o život s lotériou, ktorú ste zaviedli, dokonca dodnes nevyplatenou lotériou, ktorá tu bola. Aký bol záver toho? No 20-tisíc mŕtvych, najhorší v Európe a ďalšie prvenstvá, ktorými sa asi chváliť nemôžeme, pretože nie je za čo. A ešte čo bolo? Okrem postruhníkov a rezňov a všetko, čo bolo spomínané, to nemusím ani komentovať. Ale poviem, čo ste nezvládli, lebo toto ste zvládli a toto ste nezvládli. Utečeneckú krízu, energetickú krízu, zdravotnícku krízu, nelegálnu migráciu, riadenie štátu, je to rozpad, rozklad, 11 miliárd dlhu, hospodárenie v rozpočte, bezpečnosť štátu, zničili ste samosprávy a tak ďalej a tak ďalej, na to tu nemám toľko času. Páni a dámy, neviem, či PS teraz neľutuje, že vôbec začalo túto schôdzu, pretože netušili možno, čo všetko... (Prerušenie vystúpenia časomerom.)
23. schôdza NR SR - 6.deň - B. popoludní
Dátum: 2024-12-03
Poslanec: Galek, Karol (SaS)
Druh vystúpenia: Vystúpenie s faktickou poznámkou

133. Ja sa predsa len zastanem teraz troška pani ministerky. Nebola to minúta, bolo to asi päť minút, pretože sme troška natiahli ten výbor, ale ten výbor nebol k cenám energií, ale akokoľvek, jednoducho, bohužiaľ, ostalo to naozaj až na koniec tohto výboru. A posledné číslo, ktoré si ešte dovolím, ty si hovoril o 3,5 mld. ktorá bola vyminutá v roku 2023. Súčasne ale 3,5 mld. je presne, ale že presne, v podstate na milión presne to, čo ušetril štátny rozpočet vďaka memorandu za dva roky, roky ´23 a ´24. Pretože ak by nebolo memorandum a musel by kompenzovať tieto ceny práve štát zo štátneho rozpočtu, tak toto by bola tá cena, ktorá by bola potrebná na zníženie tej ceny elektriny na 61 eur. Keby sme to nechali zaplatiť domácnosti, tak by to bolo 1 500 eur na jednu domácnosť, čo by bolo, o čo by bol vyšší účet.
23. schôdza NR SR - 6.deň - B. popoludní
Dátum: 2024-12-03
Poslanec: Galek, Karol (SaS)
Druh vystúpenia: Vystúpenie v rozprave

129. Ďakujem pekne, pán predsedajúci, ďakujem aj za toto uznesenie, ktoré sa k nám dostalo po roku. Budem len krátko vystupovať, iba dovolím si upresniť niekoľko čísel. Dnes sme mali totižto pani ministerku na výbore, síce k inej téme, ale teda jednu záverečnú minútu si našla aj na to, aby odpovedala na moju otázku, ako to teda bude s tými cenami energiami a energopomocou. Žiaľ, nedozvedeli sme sa žiadne konkrétne veci, ibaže majú niečo pripravené v nejakom šuplíku imaginárnom na ministerstve s tým, že na pomoc má byť použitých 240 miliónov eur na budúci rok. Opäť to teda vyzerá iba na nejakú plošnú pomoc a na nejaké rozhadzovanie peňazí reálne aj tým, ktorí to vôbec nepotrebujú. Čiže opäť sa takejto pomoci zrejme dočká občan Kažimír s tou vilou na francúzskej Riviére, ktorý si bude týmito peniazmi vykurovať bazén nie na riviére, ale tu na Slovensku. Druhá vec, čo sa týka tej pomoci s elektrinou, tak tam si spomínal, Julo, 15 eur tá úspora, ona je reálne 100 eur na budúci rok, pretože z toho referenčného obdobia, z ktorého sa mali vypočítavať tie regulované ceny, tak vyšla cena 99 eur celá niečo a tá zastropená, dohodnutá s elektrárňami 61. No a vlastne ten rozdiel zhruba tých 40 eur, keď sa prenásobí priemernou spotrebou domácnosti, čo je asi 2,5 MWh, tak to asi vyjde asi na sto eur. Tých 15 eur, to je to, čo vlastne pani ministerka dohodla, že teda to nebude v rámci toho memoranda to zvýšenie na 61 eur, ale že jej to ostane na tých 61, teda že to nebude 67, ale že to bude 61, to je vlastne rozdiel šiestich eur, 6 krát 2,5 je 15, takže reálne kvôli memorandu sa ušetrí 100 eur a ešte dodatočne pani ministerka vyrokovala 15. Ale treba si uvedomiť, že naozaj minulý rok to bolo omnoho viacej, ale nie kvôli nám, ale bolo to práve kvôli tým trhovým cenám, lebo tie boli naozaj veľmi vysoké. V roku 2022 tam tá cena priemerná vyšla, že nejakých 520 euro, v roku 2023, už si presne nepamätám, 200 niečo a na budúci rok to malo byť už iba tých 99. Chvalabohu, tieto ceny nikdy neplatili žiadne domácnosti, dokonca to neplatili ani podnikatelia, pretože v prípade tých domácností, tak to bolo na základe memoranda, v prípade podnikateľov to bolo na základe rozhodnutia vlády, ktorá určila, aká cena sa im má účtovať bez ohľadu na to, aká cena vyšla z referenčného obdobia. Viem, komplikované, ale možno na také upresnenie, možno počúva nás niekto, kto tomu trošku rozumie a sa v minulosti venoval. Ďakujem.